PARLAMENTUL ROMÂNIEI

CAMERA DEPUTAŢILOR

Comisia pentru muncă şi protecţie socială


Nr.27/504/11 noiembrie 2004
AVIZ

asupra proiectului de Lege privind statutul personalului auxiliar de specialitate al instanţelor judecătoreşti şi al parchetelor de pe lângă acestea
În conformitate cu prevederile art.89 şi 107 din Regulamentul Camerei Deputaţilor, cu modificările şi completările intervenite prin Hotărârea Camerei Deputaţilor nr.23/2003, Comisia pentru muncă şi protecţie socială a fost sesizată, spre dezbatere şi avizare în procedură de urgenţă, cu proiectul de Lege privind statutul personalului auxiliar de specialitate al instanţelor judecătoreşti şi al parchetelor de pe lângă acestea, trimis comisiei cu adresa nr.P.L.-X 662 din 8 noiembrie 2004.
Potrivit prevederilor art.60 din Regulamentul Camerei Deputaţilor, membrii Comisiei pentru muncă şi protecţie socială au examinat proiectul de lege mai sus menţionat în şedinţa din 9 noiembrie 2004.
În urma dezbaterilor, membrii comisiei au hotărât, cu unanimitate de voturi, avizarea favorabilă a proiectului de lege cu un amendament:
	Nr. crt.
	Text iniţial
	Text propus de comisie

(autorul amendamentului)
	Motivarea

propunerii amendamentului
	Camera decizională

	0
	1
	2
	3
	4

	1
	Art.68. – (1) Personalul auxiliar de specialitate al instanţelor judecătoreşti şi al parchetelor de pe lângă acestea, astfel cum a fost prevăzut la art.3, cu o vechime de cel puţin 25 de ani în funcţie, beneficiază, la împlinirea vârstei prevăzute de lege, de pensie de serviciu, în cuantum de 80% din venitul brut realizat în ultima lună de activitate înainte de data pensionării.
(2) Pentru fiecare an care depăşeşte vechimea prevăzută la alin.(1), se adaugă la cuantumul pensiei câte 1% din venit, fără a se putea depăşi
	Se propune eliminarea textului.

Autor: Comisia pentru muncă şi protecţie socială

	Nu se poate face o asimilare între personalul auxiliar şi magistraţi, având în vedere importanţa şi specificul funcţiei acestora din urmă.

Personalul auxiliar urmează să se încadreze prevederilor legale în vigoare, stipulate în Legea nr.19/2000.

	venitul brut avut la data pensionării.

(3) De pensia de serviciu beneficiază şi personalul auxiliar cu o vechime între 20 şi 25 de ani în această funcţie, caz în care cuantumul pensiei se micşorează cu 1% pentru fiecare an care lipseşte din vechimea integrală.

(4) De prevederile alin.(2) beneficiază şi personalul auxiliar pensionat anterior intrării înn vigoare a prezentei legi.

(5) Soţul supravieţuitor şi copiii personalului prevăzut la alin.(1) care au dreptul la pensie de serviciu beneficiază de pensie de urmaş dacă îndeplinesc condiţiile prevăzute pentru aceasta de Legea nr.19/2000 privind sistemul public de pensii şi alte drepturi de asigurări sociale, cu modificările şi completările ulterioare.

(6) Partea din pensia de serviciu care depăşeşte nivelul pensiei din sistemul public al asigurărilor sociale se suportă din bugetul de stat.

(7) Pensiile de serviciu ale personalului auxiliar se actualizează în raport cu salariul de bază al categoriilor de personal auxiliar în activitate.

